smcproject/ml-wiki-sentences huggingface dataset:
ഇവിടെ വച്ചാണ് ഡെങ്ക്‌വാക്സിയ നിർമ്മിച്ചെടുത്തത്.
ഇരുപതു വർഷത്തെ ഗവേഷണങ്ങൾക്കായി 160 കോടി ഡോളർ (10,000 കോടി രൂപ) ചെലവായി.
പരീക്ഷണം
പതിനഞ്ചു രാജ്യങ്ങളിൽ നിന്നായി 40,000-ത്തോളം പേരിൽ ഡെങ്ക്വാക്സിയ പരീക്ഷിച്ചു നോക്കിയിരുന്നു.
ഇന്ത്യയിൽ ന്യൂഡെൽഹി , ലുധിയാന , കൊൽക്കത്ത , പൂനെ , ബെംഗളൂരു എന്നിവിടങ്ങളിലെ 18-45 പ്രായക്കാരിലും മരുന്ന് പരീക്ഷിച്ചിരുന്നു.
ഉപയോഗാനുമതി
2015 ഡിസംബർ 9-ന് മെക്സിക്കോ ആണ് മരുന്ന് ഉപയോഗിക്കാനുള്ള അനുമതി ആദ്യം നൽകിയത്.
ദി ഫെഡറൽ കമ്മീഷൻ ഫോർ ദി പ്രൊട്ടക്ഷൻസ് എഗൻസ്റ്റ് സാനിട്ടറി റിസ്ക്സ് (COFEPRIS) ആണ് ലൈസൻസ് നൽകിയത്.
ഏഷ്യ , തെക്കേ അമേരിക്ക എന്നീ ഭൂഖണ്ഡങ്ങളിലെ ഇരുപതോളം രാജ്യങ്ങളിൽ സനോഫി മരുന്ന് ഉപയോഗത്തിനുള്ള അനുമതി തേടിയിട്ടുണ്ട്.
2016-ൽ യൂറോപ്പും 2017-ൽ അമേരിക്കയും ഡെങ്ക്വാക്സിയ ഉപയോഗിച്ചു തുടങ്ങുമെന്ന് പ്രതീക്ഷിക്കുന്നു.
അപ്പോൾ കമ്പനിയ്ക്ക് പ്രതിവർഷം പത്തുകോടി ഡോസ് മരുന്ന് ഉണ്ടാക്കേണ്ടിവരുമെന്നാണ് കണക്കാക്കുന്നത്.
ഡെഡ് കാം (ചലച്ചിത്രം) Dead Calm (Film) Dead Calm (Film)
1989 ൽ പുറത്തിറങ്ങിയ ഒരു ആസ്ത്രേലിയൻ ചലച്ചിത്രമാണ് ഡെഡ് കാം .
സാം നീൽ , നിക്കോൾ കിഡ്മാൻ , ബില്ലി സെയിൻ എന്നിവരാണ് ഇതിൽ പ്രധാന വേഷങ്ങൾ ചെയ്തിരിക്കുന്നത്.
ചാൾസ് വില്യംസ് 1963 ൽ എഴുതിയ ഇതേ പേരിലുള്ള നോവലിനെ ആസ്പദമാക്കിയാണ് ഈ ചിത്രം നിർമ്മിച്ചിരിക്കുന്നത്.
ഗ്രേറ്റ് ബാരിയർ റീഫുകളിൽ വച്ച് ആസ്ത്രേലിയൻ സംവിധായകനായ ഫിലിപ്പ് നോയ്സ് ആണ് ഈ ചിത്രം ഒരുക്കിയിരിക്കുന്നത്.
ഡെഡ് കാം (വിവക്ഷകൾ)
ഡെഡ് കാം എന്ന വാക്കിനാൽ താഴെപ്പറയുന്ന എന്തിനെയും വിവക്ഷിക്കാം.
ഡെഡ് കാം എന്ന സിനിമ.
ചാൾസ് വില്യംസ് രചിച്ച ഡെഡ് കാം എന്ന നോവൽ.
ഡെഡ്പൂൾ (ചലച്ചിത്രം)
മാർവെൽ കോമിക്സിന്റെ ഡെഡ്പൂൾ എന്ന കഥാപാത്രത്തെ ആസ്പദമാക്കി ടിം മില്ലർ സംവിധാനം ചെയ്ത് 2016-ൽ പുറത്തിറങ്ങിയ ഇംഗ്ലീഷ് ചലച്ചിത്രമാണ് ഡെഡ്പൂൾ .
20th സെഞ്ചുറി ഫോക്സ് വിതരണം ചെയ്ത ഈ ചലച്ചിത്രം എക്സ്-മെൻ ചലച്ചിത്ര തുടർച്ചയുടെ എട്ടാമത്തെ പതിപ്പും, ഡെഡ്പൂൾ കഥാപാത്രത്തിനു സർവപ്രാധാന്യം കൊടുക്കുന്ന ആദ്യത്തെ ചലച്ചിത്രവുമാണ്.
റെറ്റ് റീസും പോൾ വേണിക്കും എഴുതിയ ചിത്രത്തിൽ മുഖ്യ കഥാപാത്രമായി റയാൻ റെയ്നോൾഡ്സാണ് അഭിനയിക്കുന്നത്.
മൊറേന ബക്കാറിൻ, എഡ് സ്ക്രൈൻ, ടി.ജെ.മില്ലർ, ജീന കരാനോ, ബ്രയാന ഹിൽഡബ്രാന്റ്, സ്റ്റെഫൻ കാപിസിച്ച് എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.
തനിക്ക് അമാനുഷികശക്തികളും, കൂടെ വികൃതമായ രൂപവും തന്നയാളെ വെയ്ഡ് വിൽസൺ പ്രതിനായകനായ ഡെഡ്പൂളിന്റെ രൂപത്തിൽ വേട്ടയാടുന്നതാണ് ചലച്ചിത്രത്തിന്റെ കഥ.
ഡെങ്ഫെങ് ഇംഗ്ലീഷ് വിലാസം https://ml.wikipedia.org/wiki/Dengfeng
ഡെങ്ഫെങ് (Chinese: 登封; pinyin: Dēngfēng; literally " {{{l}}} "; postal: Tengfeng) ഒരു ഗ്രാമ്യ നഗരമാണ്.
ചൈനയിലെ ഹെനാൻ പ്രവിശ്യയിലെ സെങ്ഷൂ വിലാണ് ഈ നഗരം.
പണ്ടുകാലത്ത് ഈ സ്ഥലം യാങ്ങ് ചെങ്ങ് (simplified Chinese: 阳城; traditional Chinese: 陽城; pinyin: Yángchéng) എന്നാണ് അറിയപ്പെട്ടിരുന്നത്.
ഡെങ്ഫെങ് 1220 ചതുരശ്രകിലോമീറ്റർ വിസ്തൃതിയുള്ളതും 630,000 ജനസംഖ്യയുള്ളതുമാണ്.
ഡെങ്ഫെങിലെ വിവിധ സൈറ്റുകളെ "ഹിസ്റ്റോറിക് മൊനുമെന്റ്സ് ഓഫ് ഡെങ്ഫെങ് ഇൻ ദ സെന്റർ ഓഫ് ഹെവൻ ആൻ എർത്ത് " എന്ന പേരിൽ 2010 യുനെസ്കോ ലോകപൈതൃകസ്ഥാനങ്ങളുടെ പട്ടികയിൽ പെടുത്തി.
ഗാവോചെങ് അസ്ട്രേണൊമിക്കൽ ഒബ്സെർവ്വറി ഹുയിഷാൻ ക്ഷേത്രം ക്വിമു ക്വി ഗേറ്റുകൾ ഷൂലിൻ മൊണാസ്ട്രിയും അതിന്റെ പഗോഡ വനവും ഷാവോഷി ക്വി ഗേറ്റുകൾ സോങ്ങ്യാങ്ങ് അക്കദമി സോങ്യുയി ക്ഷേത്ര പഗോഡ ടൈഷി ക്വി ഗേറ്റുകൾ സോങ്യുയി ക്ഷേത്രം ഫവാങ്ങ് ക്ഷേത്രം ഗതാഗതം ചൈന നാഷണൽ ഹൈവേ 207 ചിത്രശാല Gaocheng Observatory Dengfeng Observatory Huishan Temple Shaolin Temple Pagoda Forest, Shaolin temple Shaoshi Que Fawang Temple Fawang temple Pagoda Pagoda of Songyue temple Taishi Que Songyang Academy Zhongyue Temple Chuzu Temple Monk Statue at Shaolin Temple References ↑ (ചൈനീസ്) Introduction to Dengfeng Archived 2007-10-22 at the Wayback Machine .
, official website of Dengfeng Government, visited on April 12, 2008.
↑ Historic Monuments of Dengfeng in "The Centre of Heaven and Earth."
ഡെട്രോയിറ്റ് ഇംഗ്ലീഷ് വിലാസം https://ml.wikipedia.org/wiki/Detroit
Detroit ( / d [invalid input: 'ɨ'] ˈ t r ɔɪ t / ) അമേരിക്കൻ ഐക്യനാടുകളിലെ മിഷിഗൺസംസ്ഥാനത്തിലെ ഏറ്റവും ജനസംഖ്യയുള്ള നഗരമാണ് ഡെട്രോയിറ്റ് Detroit (/dᵻˈtrɔɪt/[6]) മദ്ധ്യ പടിഞ്ഞാറൻ സംസ്ഥാനങ്ങളിൽ ജനസംഖ്യയിൽ നാലാം സ്ഥാനത്തുള്ള ഈ സഗരം അമേരിക്കൻ-കാനഡ അതിർത്തിയിലെ ഏറ്റവും വലിയ നഗരമാണ്.
ഡെട്രോയിറ്റ് നദീതീരത്തെ പ്രധാന തുറമുഖമായ ഈ നഗരം മോട്ടോർ സിറ്റി, ലോകത്തിന്റെ ഓട്ടോമോട്ടീവ് തലസ്ഥാനം എന്നീ പേരുകളിലും അറിയപ്പെടുന്നു.
1701 ജൂലൈ 24-ൻ ഫ്രഞ്ച് പര്യവേക്ഷകനായ കാഡിലാക് (Antoine de la Mothe Cadillac) ആണ് ഈ നഗരം സ്ഥാപിച്ചത്.
ഇരുപതാം നൂറ്റാണ്ടിന്റെ ആദ്യത്തിൽ വാഹനവ്യവസായം വികാസം പ്രാപിച്ചപ്പോൾ അമേരിക്കൻ ഐക്യനാടുകളിലെ ഏറ്റവും വലിയ നാലാമത്തെ നഗരം ആയിത്തീർന്നു.
ഫ്രഞ്ചിലെ കടലിടുക്ക് (Détroit) എന്ന വാക്കിൽ നിന്നുമാണ് നഗരത്തിൻ പേർ വന്നത്.
അമേരിക്കയിൽ ഏറ്റവും അധികം കറുത്ത വർഗ്ഗക്കാർ കാണപ്പെടന്നതും ഇവിടെയാണ്.
വാഹന വ്യവസായത്തിന്റെ ലോക തലസ്ഥാനം എന്നറിയപ്പെടുന്നതും ഡെട്രോയിറ്റാണ്.
ഡെഡാലസ് ഇംഗ്ലീഷ് വിലാസം https://ml.wikipedia.org/wiki/Daedalus ഡഡാലസ് തന്റെ പുത്രൻ ഇകാരസിനുവേണ്ടി ചിറകുകൾ സൃഷ്ടിക്കുന്നു
ഗ്രീക്ക് ഐതിഹ്യത്തിൽ പരാമൃഷ്ടനായ കലാകാരനാണ് ഡെഡാലസ് .
ഇദ്ദേഹം എല്ലാ കലാകാരന്മാരുടേയും ശില്പികളുടേയും രക്ഷാധികാരിയായി വർത്തിക്കുന്നു എന്നാണു സങ്കല്പം.
മരപ്പണിയുടെയും, മഴു , തോലുളി തുടങ്ങിയ ഉപകരണങ്ങളുടെയും ഉപജ്ഞാതാവ് ഇദ്ദേഹമാണെന്നാണ് ഗ്രീക്കു വിശ്വാസം.
കലാകാരനെന്ന നിലയിൽ ഡെഡാലസ് അദ്വിതീയനായിരുന്നു.
മനുഷ്യനെ തുറന്ന മിഴികളോടെയും, ചലനത്തെ സൂചിപ്പിക്കുന്ന പാദങ്ങളോടെയും ചിത്രീകരിച്ചത് ഇദ്ദേഹമാണ്.
ആഫ്രോഡൈറ്റ് ക്ഷേത്രത്തിനു വേണ്ടി ഡെഡാലസ് നിർമിച്ച സുവർണമധുകോശം (golden honeycont) ലോഹപ്പണിയിൽ ഇദ്ദേഹത്തിനുള്ള നിർമ്മാണകലാവൈഭവത്തിനു നിദർശനമായി നിലകൊള്ളുന്നു.
മികച്ച കലാപാടവം
തന്റെ അനന്തരവനും ശിഷ്യനുമായ ടാലോസ് അഥവാ പെർഡിക്സ് (Jalos or Perdise) പ്രതിഭയിലും പാടവത്തിലും തന്നെ കടത്തിവെട്ടുമെന്ന് തോന്നിയപ്പോൾ ഡെഡാലസ് അയാളെ വധിക്കുന്നതിനുപോലും മടിച്ചില്ല.
നിയമാധിപൻ ഇതിനു കടുത്ത ശിക്ഷ വിധിച്ചപ്പോൾ ഇദ്ദേഹം ക്രേറ്റ് (Crete) എന്ന രാജ്യത്തിലേക്ക് പലായനം ചെയ്തു.
ഇവിടെ മിനോസ് രാജാവിന്റെ (King Minos) പത്നിയായ പസിഫിയേ (Pasiphae) ക്കുവേണ്ടി ഇദ്ദേഹം ജീവനുണ്ടെന്നു തോന്നുന്നതരത്തിലുള്ള ഒരു പശുവിനെ നിർമിച്ച് തന്റെ കലാപാടവം പ്രകടമാക്കി.
മിനൊട്ടൗർ (Minotaur) എന്ന രാക്ഷസനെ സൂക്ഷിക്കാനായി രക്ഷപ്പെടാനാവാത്തവിധം ദുരൂഹമായ ലാബ്രിന്ത് സൃഷ്ടിച്ച് ഡെഡാലസ് ഖ്യാതിനേടി.
ഇകാരസിന്റെ മുങ്ങിമരണം
എഥീനിയൻ നായകനായ തീസിയസ്സിന് (Theseus)നെ  ഈ ഗൂഢഗുഹാമാർഗ്ഗത്തിൽ നിന്നും രക്ഷപ്പെടാനുള്ള  മാർഗ്ഗം ഉപദേശിച്ചു കൊടുത്തുവെന്ന കുറ്റത്തിന് ഡെഡാലസ് മിനോസ് രാജാവിന്റെ അപ്രീതിക്കു പാത്രമായി.
തന്മൂലം ഡെഡാലസും പുത്രനായ ഇകാരസും (Icarus) ഇതേ സ്ഥാനത്ത് തടവുകാരാക്കപ്പെട്ടു.
അവിടെനിന്നും രക്ഷപ്പെടുവാനായി ഡെഡാലസ്, രണ്ട് ജോടി ചിറകുകൾക്ക് രൂപം നൽകി.
ഈ ചിറകുകൾ മെഴുകുകൊണ്ടാണ് ഉറപ്പിച്ചിരുന്നത്.
ഈ ചിറകുകളുടെ സഹായത്താൽ പറന്ന് രക്ഷപ്പെടാൻ ശ്രമിച്ചവേളയിൽ സൂര്യന്റെ തീക്ഷ്ണ കിരണങ്ങളേറ്റ് ഇകാരസിന്റെ ചിറകിലെ മെഴുക് ഉരുകാനിടവരുകയും തൽഫലമായി ഇകാരസ് സമുദ്രത്തിൽ നിപതിക്കുകയും ചെയ്തു.
ഇകാരസ് മുങ്ങിപ്പോയ സമുദ്രം ഇപ്പോൾ ഇകാരിയൻ (Icarian) സമുദ്രം എന്ന പേരിൽ അറിയപ്പെടുന്നു എന്നാണ് ജനങ്ങൾ വിശ്വസിച്ചുപോരുന്നത്.
പുറത്തേക്കുള്ള കണ്ണികൾ http://www.pantheon.org/articles/d/daedalus.html Archived 2012-05-15 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെഡാലസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡെഡ് കാം (നോവൽ) ഇംഗ്ലീഷ് വിലാസം https://ml.wikipedia.org/wiki/Dead_Calm_(Novel)
ചാൾസ് വില്യംസ് 1963 ൽ രചിച്ച ഒരു നോവലാണ് ഡെഡ് കാം .
ഫിലിപ്പ് നോയ്സ് സംവിധാനം ചെയ്ത് 1989 ൽ പുറത്തിറങ്ങിയ ഡെഡ് കാം ഈ നോവലിനെ അടിസ്ഥാനമാക്കിയുള്ളതാണ്.
ഡെത് വാലി ഇംഗ്ലീഷ് വിലാസം https://ml.wikipedia.org/wiki/Death_Valley
പൂർവ-മധ്യ കാലിഫോർണിയയിലെ ഇന്യോ (Inyo) കൗണ്ടിയിൽ സ്ഥിതിചെയ്യുന്ന ആഴമേറിയ ഒരു താഴ്വരയാണ് ഡെത് വാലി .
ഈ താഴ്വരയുടെ ചെറിയൊരു ഭാഗം നെവാഡ പ്രദേശത്തേക്കും വ്യാപിച്ചിരിക്കുന്നു.
പാനാമിന്റ്-അമാർഗോസ (Panamint and Amargosa) മലനിരകൾക്കിടയിലാണ് ഡെത് വാലിയുടെ സ്ഥാനം.
1425 ച.
ഓളം വിസ്തൃതി ഇതിനുണ്ട്.
കാലിഫോർണിയായിലെ മറ്റെല്ലാ തടങ്ങളെയും പോലെ ഡെത് വാലിയുടെയും അക്ഷം സിയെറ-നവാദ മലനിരകളുടെ അക്ഷത്തിന് ഏകദേശം സമാന്തരമായാണ് വരുന്നത്.
പരമാവധി നീളം: 225 കി.
; വീതി: 6-25 കി.
സമുദ്രനിരപ്പിൽ നിന്ന് 86 മീ.
താഴ്ചയിലുള്ള ഇവിടത്തെ 'ബാഡ് വാട്ടർ' പ്രദേശം പശ്ചിമാർധഗോളത്തിലെ തന്നെ ഏറ്റവും താഴ്ച്ചയുള്ള പ്രദേശമാകുന്നു.
1849-ൽ താഴ്വരയിലെ പ്രതികൂല പരിസ്ഥിതിയെ അതിജീവിച്ച ഒരു സംഘം സാഹസികരാണ് ഈ പ്രദേശത്തെ ഡെത് വാലി എന്ന് വിശേഷിപ്പിച്ചത്.
1849-ലെ സ്വർണ വേട്ടയുടെ സമയത്ത് കാലിഫോണിയായിലേക്കുള്ള എളുപ്പമാർഗ്ഗം അന്വേഷിച്ചു വന്നവരായിരുന്നു ഇവർ.
നിരവധി പേരുടെ മരണത്തിനും യാതനകൾക്കും ഒടുവിലാണ് പടിഞ്ഞാറേക്കുള്ള യാത്രയിൽ ഇവർ വിജയം കണ്ടെത്തിയത്.
1850 ജനു.
-യിൽ ഇവർ പാനാമിന്റ് നിരയുടെ കുത്തനെയുള്ള ചരിവുകൾ വഴി ഈ പ്രദേശം മുറിച്ചു കടന്നു.
തങ്ങൾ അനുഭവിച്ച യാതനകളുടെ സ്മരണാർഥമാണ് ഈ പ്രദേശത്തിന് 'ഡെത് വാലി' എന്ന പേര് നൽകിയത്.
1933-ൽ നിലവിൽ വന്ന 'ഡെത് വാലി നാഷണൽ മോണുമെന്റി'ന്റെ ഭാഗമാണ് ഇപ്പോൾ ഡെത് വാലി.
Dunes at Death Valley, looking east towards Nevada .
വേനൽക്കാലത്ത് യു.എസ്സിലെ ഏറ്റവും വരതും ചൂടേറിയതുമായ പ്രദേശങ്ങളിലൊന്നായി മാറുന്ന ഡെത്‌വാലിയിൽ നവംബർ-മേയ് കാലയളവിൽ ഭേദപ്പെട്ട കാലാവസ്ഥയനുഭവപ്പെടുന്നു.
9.4 ° -യാണ് ഇവിടെ രേഖപ്പെടുത്തിയിട്ടുള്ള ഏറ്റവും കുറഞ്ഞ താപനില.
വാർഷിക വർഷപാതം അഞ്ചു സെ.
-ലും താഴെയാണ്.
താഴ്വരയുടെ ഭൂമിശാസ്ത്രപരമായ സവിശേഷതകളും മഞ്ഞുകാലത്തെ നേരിയ സൂര്യപ്രകാശവും ഈ പ്രദേശത്തെ കാലിഫോർണിയയിലെ ഒരു പ്രധാന മഞ്ഞുകാല വിനോദസഞ്ചാരകേന്ദ്രമാക്കി മാറ്റിയിരിക്കുന്നു.
പാനാമിന്റ് നിരകളിലെ 3365 മീ.
ഉയരമുള്ള ടെലസ്കോപ് കൊടുമുടിയാണ് ഇവിടത്തെ പ്രധാന ആകർഷണകേന്ദ്രം.
ടെലസ്കോപ് കൊടുമുടിയിൽ നിന്നും ഡെത് വാലി പ്രദേശം മുഴുവൻ ദൃശ്യമാണ്.
കാലിഫോർണിയയിലെ ഏറ്റവും ഉയരംകൂടിയ പ്രദേശമായ വിറ്റ്നി പർവതം (Mt.Whitney; 4571 മീ.) ഡെത് വാലിയിൽ നിന്ന് ഉദ്ദേശം 130 കി.
അകലെ സ്ഥിതിചെയ്യുന്നു.
നവംബർ മുതൽ മേയ് വരെ ഇവിടെ വിനോദസഞ്ചാരികൾക്ക് പ്രവേശനം ലഭ്യമാണ്.
ഡെത് വാലിയിലെ ഉപ്പുതടങ്ങളൊഴികെയുള്ള പ്രദേശങ്ങളിൽ സസ്യങ്ങൾ വളരുന്നു.
ഉപ്പുതടങ്ങളുടെ പാർശ്വങ്ങളിൽ കളസസ്യങ്ങൾ (Pickle weed) കാണാം.
മെസ്കിറ്റ് (Mesquite), ഡെത് വാലിസേജ് (Death Valley Sage), ഡെസർട്ട് ഹോളി (Desert Holly), കള്ളിച്ചെടികൾ, കുറ്റിച്ചെടികൾ എന്നിവയാണ് ഇവിടത്തെ പ്രധാന സസ്യങ്ങൾ.
പലതരം ജന്തുക്കളും ഈ താഴ്വരയിലുണ്ട്.
ഒരിനം ചെന്നായ (Coyote), മുയൽ , ഒരിനം വിഷപ്പാമ്പ് (Rattle Snake), കാട്ടുപൂച്ച, അണ്ണാൻ , പല്ലി വർഗത്തിൽപ്പെട്ട ജന്തുക്കൾ  മുതലായവ മുഖ്യ ജീവജാലങ്ങളാണ്.
14 ഇനം പക്ഷികളെ ഡെത് വാലിയിൽ കത്തിണ്ടെത്തിയിട്ടുണ്ട്. 'ഡെസേർട്ട് സാർഡൈൻ' എന്ന ഒരിനം ചെറുമത്സ്യം മരുഭൂമിയിലെ ചില ജലാശയങ്ങളിൽ കാണപ്പെടുന്നുണ്ട്.
A Greater Roadrunner at the Death Valley National Park Visitor Center in California.
ഉദ്ദേശം 209 കി.
നീളവും 10-23 കി.
വീതിയുമുള്ള ആഴമേറിയ ഒരു തടമായ ഡെത് വാലിയെ 'ഗ്രാബെൻ' (graben) എന്ന ഭ്രംശതാഴ്വര വിഭാഗത്തിൽപ്പെടുത്താം.
ഡെത് വാലിയുടെ ഇരുവശങ്ങളിലും കാണപ്പെടുന്ന ചെങ്കുത്തായ ഭൂഭാഗങ്ങൾ നയനമനോഹരമാണ്.
താഴ്വരയുടെ വടക്കേയറ്റത്ത് 'യൂബെഹിബ് (Ubehebe) ക്രേറ്റർ' എന്ന അഗ്നിപർവതമുഖം സ്ഥിതിചെയ്യുന്നു.
സമുദ്രനിരപ്പിന് താഴെയാണെങ്കിലും ഒരിക്കലും ഈ പ്രദേശത്ത് കടൽ കയറിയിട്ടില്ല.
ഹിമയുഗത്തിൽ സിയെറ-നെവാഡയിലെ മഞ്ഞുരുകൽ ഓവെൻസ് താഴ്വര മുതൽ ഡെത് വാലി വരെയുള്ള തടാകശൃംഖലയിൽ നീരൊഴുക്കിനും അന്ന് ഇവിടെ അനുഭവപ്പെട്ടിരുന്ന ഈർപ്പഭരിതമായ കാലാവസ്ഥ താഴ്വരയുടെ ഭൂരിഭാഗം പ്രദേശങ്ങളിലും തടാകങ്ങൾ രൂപം കൊള്ളുന്നതിനും കാരണമായി.
ക്രമേണ കാലാവസ്ഥ ഊഷരമാവുകയും ഊഷരതയുടെ വർധനവിനാനുപാതികമായി തടാകവിസ്തൃതി കുറയുകയും ഒടുവിൽ ജലാശയം തന്നെ അപ്രത്യക്ഷമാവുകയും ചെയ്തു.
തടാകവിസ്തൃതിയും ജലത്തിന്റെ അളവും കുറഞ്ഞതോടെ തടാകജലത്തിലെ ലവണാംശത്തിന്റെ പരിമാണം വർധിക്കുകയും ക്രമേണ അത് തടാകത്തട്ടിൽ അടിയുകയും ചെയ്തു.
ഡെത് വാലിയുടെ ചില ഭാഗങ്ങളിൽ കാറ്റിന്റെ അപരദന പ്രക്രിയമൂലം രൂപീകൃതമായിട്ടുള്ള ചില ഭൂരൂപങ്ങൾ കാണാം.
താഴ്വരയുടെ ഏതാണ്ട് മധ്യഭാഗത്ത്, ഏകദേശം 155 ച.
വിസ്തൃതിയിലായി മണൽ കൂനകൾ സ്ഥിതിചെയ്യുന്നു.
താഴ്വരയിലെ പല ഭാഗങ്ങളിലും ശുദ്ധജലം ലഭ്യമാണ്.
ചിലയിടങ്ങളിൽ ഉപ്പുരസമുള്ള ജലമാണുള്ളത്.
താഴ്വരയിലെ ഒരു നീരുറവയിൽ നിന്നും ലഭിക്കുന്ന ജലം ഇവിടെ പ്രവർത്തിക്കുന്ന ഒരു ഹോട്ടലിനും ഈന്തപ്പഴത്തോട്ടത്തിനും ആവശ്യമായ ശുദ്ധജലം പ്രദാനം ചെയ്യുന്നു.
മനുഷ്യവാസമില്ലാതിരുന്ന ഈ താഴ്വരയിലേക്ക് മനുഷ്യരെ ആകർഷിച്ചത് ഇവിടത്തെ ബോറാക്സ് നിക്ഷേപങ്ങളായിരുന്നു.
1873-ൽ ഇവിടെ ബോറാക്സ് നിക്ഷേപങ്ങൾ കണ്ടെത്തി.
1880-കളുടെ തുടക്കത്തിൽ ബൊറാക്സ് ഖനനം ആരംഭിച്ചതോടെയാണ് ഈ പ്രദേശത്ത് മനുഷ്യവാസവും വികസനവും ആരംഭിച്ചത്.
ധാതുപര്യവേക്ഷകർ ഡെത് വാലിപ്രദേശത്തു നിന്നും ചെമ്പ്, വെള്ളി, ഈയം, സ്വർണം തുടങ്ങിയ ധാതുക്കൾ കൂടി കണ്ടെത്തിയതോടെ ഇവിടെ ധാരാളം ഖനനനഗരങ്ങൾ  നിലവിൽവന്നു.
ബുൾഫ്രോഗ് (Bullfrog), ഗ്രീൻ വാട്ടർ (Green water), റയോലൈറ്റ് (Rhyolite), സ്കിഡൂ (Skidoo) എന്നിവ ഇവയിൽ പ്രധാനപ്പെട്ടവയായിരുന്നു.
കാലക്രമേണ ധാതുനിക്ഷേപങ്ങളുടെ ഉറവകൾ തീർന്നതോടെ ഖനനനഗരങ്ങൾ ക്ഷയിക്കുകയും അവശിഷ്ടങ്ങളുടെ ശ്മശാനങ്ങളായി തീരുകയും ചെയ്തു.
1933-ൽ ഡെത് വാലിയും അനുബന്ധ പ്രദേശങ്ങളും ഉൾപ്പെടുത്തി 'ഡെത് വാലി നാഷണൽ മോണുമെന്റ്' രൂപീകരിച്ചു.
7917 ച.
വിസ്തൃതിയുള്ള ഈ സംരക്ഷിതപ്രദേശം 'നാഷണൽ പാർക്ക് സർവെ'യാണ് രൂപം നൽകിയത്.
ഒ. മധ്യത്തിലാരംഭിക്കുന്ന വിനോദസഞ്ചാരം ന.
പകുതിയിൽ അവസാനിക്കുന്നു.
ഈ സമയത്ത് വിനോദസഞ്ചാരികൾക്ക് ഇവിടെ എല്ലാവിധ ആധുനിക സൗകര്യങ്ങളും ലഭ്യമാണ്.
വേണ്ടത്ര മഴയും അനുയോജ്യമായ താപനിലയും അനുഭവപ്പെടുന്ന മഞ്ഞുമാസങ്ങളിൽ ഈ താഴ്വര മനോഹരങ്ങളായ പൂക്കൾകൊണ്ടുമൂടുക പതിവാണ്.
ഡെത് വാലിയിലെ അപൂർവമായ ഈ മനോഹാരിത ആസ്വദിക്കാൻ സ്വദേശത്തുനിന്നും വിദേശത്തുനിന്നും നിരവധി വിനോദസഞ്ചാരികൾ ഇവിടം സന്ദർശിക്കാറുണ്ട്.
ഹിമനദികളുടെ അപരദനംമൂലം മിനുസപ്പെട്ട ചെങ്കുത്തായ ശിലകൾ, വർഷങ്ങളോളം മ്യൂൾ സംഘങ്ങൾ ബോറാക്സ് ചുമന്നു കൊണ്ടുപോയിരുന്ന വളഞ്ഞുപുളഞ്ഞപാതകൾ എന്നിവ ഡെത് വാലിയിൽ എത്തുന്ന വിനോദസഞ്ചാരികളെ വിസ്മയപ്പെടുത്തുവാൻ പര്യാപ്തമാണ്.
കാലാവസ്ഥ Death Valley (Furnace Creek Station) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 88 (31) 97 (36) 102 (39) 111 (44) 122 (50) 128 (53) 134 (57) 127 (53) 123 (51) 113 (45) 98 (37) 88 (31) 134 (57) ശരാശരി കൂടിയ °F (°C) 66.1 (18.9) 73.5 (23.1) 81.3 (27.4) 89.8 (32.1) 99.7 (37.6) 109.4 (43) 115.8 (46.6) 113.9 (45.5) 105.9 (41.1) 92.8 (33.8) 76.5 (24.7) 65.1 (18.4) 90.8 (32.7) ശരാശരി താഴ്ന്ന °F (°C) 39.3 (4.1) 46.0 (7.8) 53.9 (12.2) 61.6 (16.4) 71.7 (22.1) 80.8 (27.1) 87.5 (30.8) 85.5 (29.7) 75.3 (24.1) 61.6 (16.4) 48.0 (8.9) 38.1 (3.4) 62.5 (16.9) താഴ്ന്ന റെക്കോർഡ് °F (°C) 15 (−9) 26 (−3) 26 (−3) 39 (4) 46 (8) 54 (12) 67 (19) 65 (18) 55 (13) 37 (3) 30 (−1) 22 (−6) 15 (−9) മഴ/മഞ്ഞ് inches (mm) 0.35 (8.9) 0.42 (10.7) 0.42 (10.7) 0.12 (3) 0.10 (2.5) 0.05 (1.3) 0.11 (2.8) 0.14 (3.6) 0.19 (4.8) 0.13 (3.3) 0.12 (3) 0.18 (4.6) 2.33 (59.2) മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 217 226 279 330 372 390 403 372 330 310 210 186 3,625 Source # 1: http://www.wrcc.dri.edu ഉറവിടം # 2: http://weather2travel.com Death Valley (Cow Creek Station) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 84 (29) 89 (32) 100 (38) 110 (43) 120 (49) 125 (52) 126 (52) 125 (52) 123 (51) 111 (44) 95 (35) 84 (29) 126 (52) ശരാശരി കൂടിയ °F (°C) 64.4 (18) 71.6 (22) 80.6 (27) 90.9 (32.7) 100.0 (37.8) 109.3 (42.9) 116.0 (46.7) 113.8 (45.4) 106.9 (41.6) 92.1 (33.4) 75.4 (24.1) 65.9 (18.8) 90.6 (32.6) പ്രതിദിന മാധ്യം °F (°C) 52.5 (11.4) 59.1 (15.1) 67.4 (19.7) 77.5 (25.3) 86.4 (30.2) 95.3 (35.2) 102.1 (38.9) 99.9 (37.7) 92.1 (33.4) 78.1 (25.6) 62.3 (16.8) 54.1 (12.3) 77.2 (25.1) ശരാശരി താഴ്ന്ന °F (°C) 40.6 (4.8) 46.6 (8.1) 54.3 (12.4) 64.1 (17.8) 72.7 (22.6) 81.2 (27.3) 88.4 (31.3) 86.0 (30) 77.4 (25.2) 64.0 (17.8) 49.3 (9.6) 42.4 (5.8) 63.9 (17.7) താഴ്ന്ന റെക്കോർഡ് °F (°C) 19 (−7) 30 (−1) 33 (1) 45 (7) 52 (11) 54 (12) 69 (21) 69 (21) 57 (14) 40 (4) 32 (0) 27 (−3) 19 (−7) മഴ/മഞ്ഞ് inches (mm) 0.24 (6.1) 0.32 (8.1) 0.20 (5.1) 0.20 (5.1) 0.10 (2.5) 0.02 (0.5) 0.10 (2.5) 0.11 (2.8) 0.12 (3) 0.11 (2.8) 0.20 (5.1) 0.29 (7.4) 2.00 (50.8) ഉറവിടം: http://www.wrcc.dri.edu അവലംബം ↑ ↑ {{ cite web }} : Check date values in: | accessdate= ( help ) CS1 maint: numeric names: authors list ( link ) ↑ പുറം കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) National Park Service: Official Death Valley National Park website Historical photographs of Death Valley (1926) , The Bancroft Library UNESCO Biosphere Preserve: Mojave and Colorado Deserts Strange moving rocks of the valley Archived 2010-12-05 at the Wayback Machine .
The Phenotypic Plasticity of Death Valley's Pupfishes Archived 2011-05-12 at the Wayback Machine .
an American Scientist article by Sean Lema Death Valley Area Interactive Map Surficial Geologic Map of the Death Valley Junction 30' x 60' Quadrangle, California and Nevada United States Geological Survey Death Valley Weather U.S. Geological Survey Geographic Names Information System: Death Valley Death Valley Nonprofit Support Organization Death Valley Archived 2014-02-28 at the Wayback Machine .
on National Geographic കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെത് വാലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോൺ ബ്ലാക്ക്‌വാൾ John Blackwall Plate from A History of the Spiders of Great Britain and Ireland
ജോൺ ബ്ലാക്ക്‌വാൾ (20 January 1790 – May 1881) ബ്രിട്ടീഷുകാരനായ പ്രകൃതിശാസ്ത്രജ്ഞനാണ്.
ചിലന്തികളെപ്പറ്റി പഠിക്കാനായിരുന്നു അദ്ദേഹത്തിനു പ്രത്യേക താത്പര്യം.
1790 ജനുവരി 20നു മാഞ്ചെസ്റ്ററിൽ ആയിരുന്നു ജനിച്ചത്.
1833ൽ മരണം വരെ ബ്ലാക്ക് വാൾ വെയിൽസിൽ ഹെൻഡ്രി ഹൗസിൽ ആണു താമസിച്ചത്.
ചെറുപ്രായത്തിൽത്തന്നെ അദ്ദേഹത്തിനു പ്രകൃതിപഠനത്തിൽ താത്പര്യം തോന്നി.
ആദ്യം പക്ഷികളിൽ താത്പര്യം തോന്നിയ അദ്ദേഹം പിന്നീട് തന്റെ പഠനം ചിലന്തികളിലേയ്ക്കുമാറി.
ആ വിഷയത്തിൽ അദ്ദേഹം 1827ൽ ഒരു ലേഖനം ആദ്യമായി പ്രസിദ്ധീകരിച്ചു.
ഗ്രേറ്റു ബ്രിട്ടനിലേയും അയർലന്റിലേയും ചിലന്തികളുടെ ഒരു ചരിത്രം (A History of the Spiders of Great Britain and Ireland (2 vols., 1861-1864, Ray Society)എന്ന പുസ്തകം രണ്ടു വാല്യങ്ങളായി 1861-1864 പ്രസിദ്ധം ചെയ്തു.
അവിടത്തെ, ചിലന്തികളുടെ 304 സ്പീഷിസുകളെപ്പറ്റി അതിൽ പ്രതിപാദിച്ചിരുന്നു.
1881 മേയ് 11 അദ്ദേഹം മരിച്ചു.
ചാൾസ് ഡാർവ്വിനുമായുള്ള സമ്പർക്കം
ചാൾസ് ഡാർവ്വിന് ബ്ലാക്‌വെൽ, ചിലന്തികളെപ്പറ്റി,  12 February 1868, 18 February 1868, 10 August 1869 and 8 September 1869 എന്നീ തീയതികളിൽ 3 കത്തുകൾ എഴുതിയിരുന്നു.
കേംബ്രിജ് സർവ്വകലാശാലയിലെ ആർക്കൈവ്സിൽ ഇന്നും ഈ കത്തുകൾ സൂക്ഷിച്ചിട്ടുണ്ട്.
ചിലന്തികളിലെ വ്യതിയാനത്തെപ്പറ്റിയാണു ഈ കത്തുകളിൽ ബ്ലാക്‌വെൽ പ്രതിപാദിക്കുന്നത്.
ജോൺ മക്ലീൻ മോറിസ് ഇംഗ്ലീഷ് വിലാസം https://ml.wikipedia.org/wiki/John_McLean_Morris
ഒരു അമേരിക്കൻ ഗൈനക്കോളജിസ്റ്റും ശസ്ത്രക്രിയാ വിദഗ്ദയും ഗവേഷകനുമായിരുന്നു ജോൺ മക്ലീൻ മോറിസ് (ജീവിതകാലം: സെപ്റ്റംബർ 1, 1914 - ഏപ്രിൽ 8, 1993) .
1914 സെപ്തംബർ 1 ന് ചൈനയിലെ കുലിംഗിലാണ് മോറിസ് ജനിച്ചത്.
അവിടെ അദ്ദേഹത്തിന്റെ പിതാവ് ഡുബോയിസ് എസ് മോറിസ് ഒരു പ്രെസ്ബിറ്റീരിയൻ മിഷനറിയായിരുന്നു.
പെൺകുഞ്ഞുങ്ങളുടെ വ്യാപകമായ ശിശുഹത്യയെ അദ്ദേഹം പിന്നീട് അനുസ്മരിച്ചു.
"അനാവശ്യമായി ജനിക്കുന്ന പെൺ ശിശുക്കളെ നാട്ടിൻപുറങ്ങളിൽ ഈ ആവശ്യത്തിനായി നിർമ്മിച്ച ഡസൻ കണക്കിന് കൽക്കുടിലുകളിൽ ഒന്നിലെ ഒരു ചെറിയ ദ്വാരത്തിലൂടെ വലിച്ചെറിഞ്ഞിരുന്നു."
കുടുംബത്തോടൊപ്പം അമേരിക്കയിലേക്ക് മടങ്ങിയ മോറിസ് കണക്റ്റിക്കട്ടിലെ ലേക്‌വില്ലെയിലെ പ്രിപ്പറേറ്ററി ഹോച്ച്കിസ് സ്കൂളിൽ വിദ്യാഭ്യാസത്തിന് ചേർന്നു.
ജോൺ ബ്രാഡ്ലി വെസ്റ്റ് ഇംഗ്ലീഷ് വിലാസം https://ml.wikipedia.org/wiki/John_Bradley_West
ഒരു ഇംഗ്ലീഷ് നടനാണ് ജോൺ ബ്രാഡ്ലി വെസ്റ്റ് (ജനനം സെപ്റ്റംബർ 15, 1988).
എച്ച്‌ബിഓ ഫാന്റസി ടിവി പരമ്പര ഗെയിം ഓഫ് ത്രോൺസിൽ സാംവെൽ ടാർളി എന്ന കഥാപാത്രത്തിലൂടെ അദ്ദേഹം പ്രശസ്തനായി.
തെക്കൻ മാഞ്ചസ്റ്ററിലെ വൈതന്റെഷാ ജില്ലയിൽ ബ്രാഡ്ലി വെസ്റ്റ് ജനിച്ചത്‌.
സ്കൂൾ വിദ്യാഭ്യാസം സെന്റ് പോൾസ് റോമാസ് കാത്തലിക് ഹൈസ്കൂളിൽ നിന്ന് പൂർത്തിയാക്കി.
2005 ൽ അദ്ദേഹം മാഞ്ചസ്റ്ററിലെ ഹുൽവിലെ ലോറെറ്റോ കോളേജിൽ ചേർന്ന് നാടകവും തിയറ്റർ സ്റ്റഡീസും പഠിച്ചു.
2010ൽ മാഞ്ചസ്റ്റർ മെട്രോപോളിറ്റൻ യൂണിവേഴ്സിറ്റിയിലെ മാഞ്ചെസ്റ്റർ സ്കൂൾ ഓഫ് തിയേറ്ററിൽ നിന്ന് ബി.എ. (ഓണേഴ്‌സ്) ബിരുദം നേടി.
ബ്രാഡ്ലി വെസ്റ്റിൻറെ വലിയ ബ്രേക്ക് 2011 ൽ എച്ച്‌ബിഓ ഫാന്റസി ടി.വി പരമ്പര ഗെയിം ഓഫ് ത്രോൺസിൽ അദ്ദേഹം അവതരിപ്പിച്ച സാംവെൽ ടാർളി എന്ന കഥാപാത്രത്തിലൂടെയായിരുന്നു.
ഡ്രാമ സ്കൂളിൽ നിന്നും ബിരുദം എടുത്ത് ശേഷം, അദ്ദേഹത്തിന്റെ ആദ്യ ഓഡിഷൻ ആയിരുന്നു ഇത്.
അദ്ദേഹത്തിന്റെ കഥാപാത്രം കിറ്റ് ഹാരിംഗ്ടൺ അവതരിപ്പിക്കുന്ന ജോൺ സ്നോ എന്ന കഥാപാത്രത്തിന്റെ സുഹൃത്താണ്.
പരമ്പര പുരോഗമിച്ചപ്പോൾ, ബ്രാഡ്ലി വെസ്റ്റിന്റെ കഥാപാത്രം ഗണ്യമായി വികസിച്ചു.
2011-ൽ, ബ്രാഡ്ലി വെസ്റ്റ് കാനൽ + പരമ്പര ബോർജിയയിൽ പോപ്പ് ലിയോ X (ജിയോവാനി ഡി ലോറെൻസോ ദെ മെഡിസി)യുടെ വേഷം ചെയ്തു.
മാഞ്ചസ്റ്റർ യുണൈറ്റഡ് ഫുട്ബോൾ ക്ലബ്ബിന്റെ ആരാധകനാണ് അദ്ദേഹം.
അഭിനയ ജീവിതം ചലച്ചിത്രം വർഷം പേര് വേഷം കുറിപ്പുകൾ 2012 അന്ന കരിനീന ഓസ്ട്റിയൻ പ്രിൻസ് Uncredited 2015 Traders Vernon Stynes 2015 Man Up Andrew Uncredited 2016 Grimsby Fan in Pub 2016 Roger Roy Short 2016 The Last Dragonslayer Gordon (adult) Miss Strange's new assistant 2017 American Satan Ricky Rollins 2017 Patient Zero Scooter Filming ടെലിവിഷൻ വർഷം പേര് വേഷം കുറിപ്പുകൾ 2011 – മുതൽ ഗെയിം ഓഫ് ത്രോൺസ് സാംവെൽ ടാർളി പ്രധാന വേഷം; 42 എപ്പിസോഡുകൾ
Nominated – Screen Actors Guild Award for Outstanding Performance by an Ensemble in a Drama Series (2011, 2013–15) 2011 ബോർജിയ ജിയോവാനി ഡി ലോറെൻസോ ദെ മെഡിസി 5 എപ്പിസോഡുകൾ 2012 മെർലിൻ ടയർ സെവാർഡ് എപ്പിസോഡ്: " എ ലെസ്സൺ ഇൻ വെൻജെൻസ് " 2012 ഷെയിംലെസ്സ് വെസ്ലി 2 എപ്പിസോഡുകൾ അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് John Bradley ജോൺ ബ്രാഡ്ലി വെസ്റ്റ് ട്വിറ്ററിൽ
ജോൺ മക്അഫി ഇംഗ്ലീഷ് വിലാസം https://ml.wikipedia.org/wiki/John_McAfee
ജോൺ ഡേവിഡ് മക്അഫി ( / ˈ m æ k ə f iː / MAK -ə-fee ; ; ജീവിതകാലം: സെപ്റ്റംബർ 18, 1945 - ജൂൺ 23, 2021) ഒരു ബ്രിട്ടീഷ്-അമേരിക്കൻ കമ്പ്യൂട്ടർ പ്രോഗ്രാമറും വ്യവസായിയുമായിരുന്നു.
1987 ൽ മക്അഫി അസോസിയേറ്റ്സ് എന്ന സോഫ്റ്റ്‍വെയർ കമ്പനി സ്ഥാപിച്ച അദ്ദേഹം 1994 ൽ കമ്പനിയിൽ നിന്ന് രാജിവയ്ക്കുന്നതുവരെ അത് നടത്തിക്കൊണ്ടുപോയി.
ആദ്യ വാണിജ്യ ആന്റിവൈറസ് സോഫ്റ്റ്‍വെയറായ മക്അഫിയുടെ സ്രഷ്ടാവെന്ന നിലയിൽ ആദ്യകാല വിജയം നേടിയ മക്അഫി അസോസിയേറ്റ്സ് ഇപ്പോൾ എന്റർപ്രൈസ് സെക്യൂരിറ്റി സോഫ്റ്റ്‍വെയറുകളുടെ നിർമ്മാണത്തിൽ ശ്രദ്ധ കേന്ദ്രീകരിച്ചിരിക്കുന്നു.
2011 ൽ കമ്പനി ഇന്റൽ കോർപ്പറേഷന്റെ നിയന്ത്രണത്തിലായെങ്കിലും അത് മക്അഫി എന്ന ബ്രാൻഡ് നാമം ഇപ്പോഴും വഹിക്കുന്നു.
2007-2008 സാമ്പത്തിക പ്രതിസന്ധിയിൽ നിക്ഷേപം ഇടിയുന്നതിന് മുമ്പായി 2007 ൽ മക്അഫിയുടെ സമ്പത്ത് 100 മില്യൺ ഡോളറിലെത്തിയിരുന്നു.
മക്അഫി അസോസിയേറ്റ്‌സിൽ നിന്ന് പുറത്തുപോയ ശേഷം, ട്രൈബൽ വോയ്‌സ് (പോവ്‍വോവ് ചാറ്റ് പ്രോഗ്രാമിന്റെ നിർമ്മാതാക്കൾ), ക്വോറംഎക്സ്, ഫ്യൂച്ചർ ടെൻസ് സെൻട്രൽ തുടങ്ങിയ സ്ഥാപനങ്ങൾ അദ്ദേഹം സ്ഥാപിച്ചു.
എവരികീ, എം‌ജിടി ക്യാപിറ്റൽ ഇൻ‌വെസ്റ്റ്‌മെൻറ്, ലൿസ്‌കോർ തുടങ്ങിയ കമ്പനികളുടെ നേതൃസ്ഥാനങ്ങളിലും അദ്ദേഹം പ്രവർത്തിച്ചിരുന്നു.
സ്മാർട്ട്‌ഫോൺ അപ്ലിക്കേഷനുകൾ, ക്രിപ്‌റ്റോകറൻസി , യോഗ , ഹെർബൽ ആൻറിബയോട്ടിക്കുകൾ എന്നിവ അദ്ദേഹത്തിന്റെ സ്വകാര്യ, ബിസിനസ് താൽപ്പര്യങ്ങളിൽ ഉൾപ്പെടുന്നു.
അദ്ദേഹം വർഷങ്ങളോളം ബെലീസിൽ താമസിച്ചുവെങ്കിലും ഒരു കൊലപാതക്കേസിൽ സംശയിക്കപ്പെട്ട് ചോദ്യം ചെയ്യുന്നതിനായി ബെലീസ് ആവശ്യപ്പെട്ടപ്പോൾ 2013 ൽ അമേരിക്കൻ ഐക്യനാടുകളിലേയ്ക്ക് മടങ്ങി.
മക്ആഫി ഒരു രാഷ്ട്രീയ പ്രവർത്തകൻകൂടിയായിരുന്നു.
2016 ലും 2020 ലും അമേരിക്കൻ പ്രസിഡന്റ് തെരഞ്ഞെടുപ്പിൽ ലിബർട്ടേറിയൻ പാർട്ടി നോമിനിയായിരുന്നു അദ്ദേഹം.
2016 മുതൽ 2018 വരെയുള്ള കാലഘട്ടത്തിൽ നിരവധി നികുതിവെട്ടിപ്പുകേസുകളിൽ പ്രതിയായ മെക്കാഫി 2020 ഒക്ടോബറിൽ സ്പെയിനിൽവച്ച് അറസ്റ്റ് ചെയ്യപ്പെട്ടു.
നാലുവർഷത്തിനിടെ വരുമാനനികുതി അടയ്ക്കുന്നതിൽ മക്അഫി പരാജയപ്പെട്ടുവെന്ന് ആരോപിച്ചുകൊണ്ട് യു.എസ് .
ഫെഡറൽ പ്രോസിക്യൂട്ടർമാർ ക്രിമിനൽ, സിവിൽ കുറ്റങ്ങളും അദ്ദേഹത്തിന്റെമേൽ ചുമത്തിയിരുന്നു.
യു.എസിലേക്ക് കൈമാറുന്നതിന് ഉത്തരവിട്ടതിനു തൊട്ടുപിന്നാലെ 2021 ജൂൺ 23 ന് മക്അഫിയെ ബാഴ്സലോണയ്ക്കടുത്തുള്ള ജയിലിലെ സെല്ലിൽ തൂങ്ങിമരിച്ച നിലയിൽ കണ്ടെത്തി.
യുണൈറ്റഡ് കിംഗ്ഡത്തിലെ ഗ്ലൗസെസ്റ്റർഷയറിൽ ഫോറസ്റ്റ് ഓഫ് ഡീനിലെ സിൻഡർഫോർഡിൽ സ്ഥിതിചെയ്യുന്ന ഒരു യു.എസ്. ആർമി താവളത്തിൽ ജോലി ചെയ്തിരുന്ന ഒരു അമേരിക്കൻ പിതാവിന്റേയും ബ്രിട്ടീഷ് മാതാവിന്റേയും പുത്രനായി  മക്അഫി ജനിച്ചു.
വിർജീനിയയിലെ സേലത്താണ് അദ്ദേഹം തന്റെ ബാല്യകാലം ചെലവഴിച്ചത്.
ഒരു അമേരിക്കക്കാരനെന്നതിനേക്കാൾ ഒരു ബ്രിട്ടീഷുകാരനാണെന്ന വികാരമാണ് തനിക്കുള്ളതെന്ന് മക്അഫി പറയാറുണ്ടായിരുന്നു.
മകാഫിക്ക് 15 വയസ്സുള്ളപ്പോൾ, മദ്യപാനിയായ അദ്ദേഹത്തിന്റെ പിതാവ് തോക്കുപയോഗിച്ച് സ്വയം നിറയൊഴിച്ച് മരിച്ചു.
1967 ൽ റൊണോക്ക് കോളേജിൽ നിന്ന് ഗണിതശാസ്ത്രത്തിൽ ബിരുദം നേടിയ അദ്ദേഹത്തിന് തുടർന്ന് 2008 ൽ ഒരു ഓണററി ഡോക്ടർ ഓഫ് സയൻസ് ബിരുദം ലഭിച്ചു.
സംരംഭങ്ങൾ മകാഫി അസോസിയേറ്റ്സിന് മുമ്പ്
1968 മുതൽ 1970 വരെ ന്യൂയോർക്ക് നഗരത്തിൽ നാസയുടെ ഇൻസ്റ്റിറ്റ്യൂട്ട് ഫോർ സ്പേസ് സ്റ്റഡീസിൽ അപ്പോളോ പ്രോഗ്രാമിൽ പ്രവർത്തിക്കുന്നതിനായി ഒരു പ്രോഗ്രാമറായി മക്കാഫി നിയമിക്കപ്പെട്ടു.
അവിടെ നിന്ന് സോഫ്റ്റ്‌വെയർ ഡിസൈനറായി യൂണിവാക്കിലേക്കും പിന്നീട് ഓപ്പറേറ്റിംഗ് സിസ്റ്റം ആർക്കിടെക്റ്റായി സിറോക്സിലേക്കും പോയി.
1978 ൽ കമ്പ്യൂട്ടർ സയൻസസ് കോർപ്പറേഷനിൽ ഒരു സോഫ്റ്റ്വെയർ കൺസൾട്ടന്റായി ചേർന്നു.
1980 മുതൽ 1982 വരെ അദ്ദേഹം കൺസൾട്ടിംഗ് സ്ഥാപനമായ ബൂസ് അല്ലെൻ ഹാമിൽട്ടണിനുവേണ്ടി പ്രവർത്തിച്ചു.
1980 കളിൽ ലോക്ക്ഹീഡിൽ ജോലി ചെയ്യുമ്പോൾ, ആദ്യത്തെ കമ്പ്യൂട്ടർ വൈറസായ ബ്രെയിനിന്റെ ഒരു പകർപ്പ് മക്അഫിക്ക് ലഭിച്ചത് വൈറസുകളെ പ്രതിരോധിക്കാനുള്ള ഒരു സോഫ്റ്റ്വെയർ വികസിപ്പിക്കുന്നതിലേയ്ക്ക് നയിച്ചു.
മക്അഫി അസോസിയേറ്റ്സ്
1987-ൽ മക്അഫി മക്കാഫി അസോസിയേറ്റ്സ് സ്ഥാപിക്കപ്പെടുകയും ഇതിലൂടെ ലോകത്തെ ആദ്യത്തെ ആന്റി വൈറസ് സോഫ്റ്റ്വെയർ പ്രോഗ്രാം വിറ്റഴിക്കപ്പെടുകയും ചെയ്തു.
1992 ൽ കമ്പനി ഡെലവെയർ കോർപ്പറേറ്റ് നിയമപ്രകാരം സംയോജിപ്പിക്കപ്പെടുകയും അതേ വർഷം തന്നെ മൂലധന സമാഹരണത്തിനായി കമ്പനി അതിന്റെ ഓഹരികൾ പൊതുവിലേയ്ക്ക് വിൽക്കുന്ന പ്രക്രിയയ്ക്ക് തുടക്കം കുറിക്കുകയും ചെയ്തു.
1994 ൽ, മൿഅഫീ അസോസിയേറ്റ്സ് പൊതുമേഖലയിലേയ്ക്ക് വ്യാപിപ്പിച്ച് രണ്ട് വർഷത്തിന് ശേഷം, കമ്പനിയിൽ തനിക്ക് അവശേഷിച്ചിരുന്ന ഓഹരികളും അദ്ദേഹം വിറ്റഴിച്ചു.
പിന്നീട് അതിന്റെ പ്രവർത്തനങ്ങളിൽ അദ്ദേഹത്തിന് കൂടുതൽ പങ്കാളിത്തം ഉണ്ടായിരുന്നില്ല.
വിവിധ ലയനങ്ങൾക്കും ഉടമസ്ഥാവകാശ മാറ്റങ്ങൾക്കും ശേഷം, 2010 ഓഗസ്റ്റിൽ ഇന്റൽ കോർപ്പറേഷൻ മക്അഫിയെ സ്വന്തമാക്കി.
2014 ജനുവരിയിൽ ഇന്റൽ മക്അഫിയുമായി ബന്ധപ്പെട്ട ഉൽപ്പന്നങ്ങൾ ഇന്റൽ സെക്യൂരിറ്റിയെന്ന പേരിൽ വിപണനം ചെയ്യുമെന്ന് പ്രഖ്യാപിച്ചു.
പേര് മാറ്റത്തിൽ സന്തോഷം പ്രകടിപ്പിച്ച മക്കാഫി, "ഈ ഗ്രഹത്തിലെ ഏറ്റവും മോശം സോഫ്റ്റ്വെയറുമായുള്ള ഈ ഭീതിജനകമായ ബന്ധത്തിൽ നിന്ന് എന്നെ മോചിപ്പിച്ചതിന് ഇന്റലിനോട് ഞാൻ ഇപ്പോൾ എന്നെന്നേയ്ക്കും കൃതജ്ഞയുള്ളവനാണ്."
എന്ന് പ്രസ്താവിച്ചിരുന്നു.
എന്നിരുന്നാലും ഉൽപ്പന്നത്തിൻറെ വിപണനം വീണ്ടും മക്അഫി എന്ന പേരിലേയ്ക്ക് തിരിച്ചുപോയി.
മകാഫീ അസോസിയേറ്റ്സിന് ശേഷം